laion/Wikipedia-Exotic huggingface dataset:
Teataja Nalja Lisa

Teataja Nalja Lisa (Teataja Naljalisa) oli huumori ja satiiriajaleht (alapealkirjadega Lisa Teataja Nr. ... Juurde (1901–1904) ja Nali : "Teataja" kaasanne (1904. aasta juuni), mis ilmus 1901.–1904. aastal ebaregulaarselt Tallinnas. Ajaleht oli Teataja lisaleht. Toimetasid Eduard Vilde ja Otto Münther. Peamiseks sisuks oli saksa mõisnike ja vaimulike pilamine. Viljakamad karikaturistid oli Toomas Rudolf Gutmann, Voldemar Päts ja Karl August Hindrey. Väljaandja oli Konstantin Päts. Teataja Nalja Lisa trükiti Mihkel Martna trükikojas. Esimene number oli 112 lk ja tiraažiga 20 000, edaspidi 6000–7500 eksemplari, 1903. aastal oli lehtede arvuks 192 lk, 1904 aastal oli lehekülgede arv kõigest 16 lk ja tiraaž 8000 eksemplari. Ajakiri suleti ühe Eduard Vilde pamfleti pärast. Johannes Aavik Karl August Hindrey (1901) Toomas Rudolf Gutmann (1902–1903) Johan Jaks (1901–1903) Konstantin Kokla (1902) Ants Laikmaa Gustav Lauri Juhan Lilienbach Otto Münther Karl Friedrich Pinkovski (1903) Voldemar Päts Hans Pöögelmann Johannes Tobber Alfred Vallner Eduard Vilde Eduard Reinhold Virgo Endel Annus ja Tiina Loogväli (2002). Eestikeelne ajakirjandus 1766-1940, II osa. Tallinn: Eesti Akadeemiline Raamatukogu. Lk 669. "Eesti biograafiline andmebaas ISIK". Originaali arhiivikoopia seisuga 22. märts 2017. Vaadatud 21. märtsil 2017.
Mustafa III

Mustafa III (Osmantürgi keeles: مصطفى ثالث‎,Muṣṭafā -i sālis)(28. jaanuar 1717 – 21. jaanuar 1774) oli Osmanite riigi sultan 1757–1774. Ta oli Ahmed III ja Mihrişah kadıni poeg.
Sophia Lucia

Sophia Maria Lucia (sündinud 7. septembril 2002) on Ameerika Ühendriikide tantsija, näitleja ja modell. Sophia Lucia alustas tantsimist kaheaastaselt California osariigis Poways ([ˈpaʊ.eɪ]) San Diego Dance Centeris. Talle tutvustas tantsu põhitõdesid tema nõbu Kristen Hibbs, kes on San Diego Dance Centeri omanik. Sophia treenib Sophia Master Ballet Academy's Arizonas, kuid ta on koduõppel. Vähemalt kaks korda nädalas on Sophial eratunnid erinevate tantsuõpetajatega ning ta teeb kodutöid 6 tundi päevas. Kokku treenib Sophia 35–40 tundi nädalas, õppides ja harjutades selliseid tantsuliike ja -stiile nagu ballett, džäss, contemporary dance ja stepptants. Lisaks teeb Sophia iga päev tund aega venitusi. Ta treenib erinevate koreograafidega. Lisaks Master Ballet Academy koolile osaleb ta ka Champion Rhythmic Gymnasticsis, et arendada painduvust ja tugevust. Tema lemmiktantsustiilid on contemporary dance ja džäss, sest just nende abil saab ta näidata maailmale, et suudab teha midagi palju enamat kui lihtsalt üht piruetti. Sophia Lucia tantsukirg väljendub paljuski. Näiteks on tema nimel järjest tehtud piruettide arvu Guinnessi rekord. Rekord sooritati 30. märtsil 2013 San Diego Dance Centeris, kui Sophia tegi esimesel katsel 47 piruetti, teisel katsel 48 piruetti ning viimasel katsel järjest 55 piruetti. Lisaks rekordile on tal oma tantsuriietuse rõivabränd California Kisses, kus ta disainib ja modelleerib tantsuriideid koos Jordyn Jonega. Sophia on juba mitu korda tulnud tantsuvõistlustel National Champion Dance USA meistriks. Aastal 2016 osales ta koos oma partneri William Jackson Beckhamiga Varnas rahvusvahelisel balletivõistlusel "Varna IBC", kus paar sai esikoha. Sophia tantsukarjäär ei piirdu ainult võistlustega. Ta on osalenud ka telesaadetes "Tantsud tähtedega", "Dance Moms", "So You Think You Can Dance", "The X Factor", Ameerika otsib superstaari" ja "The Ellen DeGeneres Show". Näiteks aastal 2015 saavutas Sophia esikoha YouTube'i seriaalis "Teen Dance Challenge". Eelmisel kevadel hakkas Sophia võtma näitlemise eratunde. Ta sai peaosa filmis "A Nutcracker Christmas", mille esilinastus oli 10. detsembril 2016 telekanalis Hallmark Channel. Samuti kehastas ta lapsstaar Shirley Temple'it filmis "The Shirley Temple Story". Sophia Lucia ema on Jackie Lucia ja vend Vinny. Neil on koer Lily. "Sophia Lucia koduleht". Originaali arhiivikoopia seisuga 22. märts 2017. Vaadatud 21. märtsil 2017. "Arhiivikoopia". Originaali arhiivikoopia seisuga 22. märts 2017. Vaadatud 21. märtsil 2017.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 22. märts 2017. Vaadatud 21. märtsil 2017.{{netiviide}}: CS1 hooldus: arhiivikoopia kasutusel pealkirjana (link) Viitamistõrge: Vigane <ref>-silt; nime "about" on määratud mitu korda erineva sisuga. [1] Sophia Lucia Instagram:@shophialucia5678 Sophia Lucia Twitter: @mssophialucia Sophia Lucia Youtube´i konto: Sophia Lucia
Eesti Arhiiv Ühendriikides

Eesti Arhiiv (Ameerika) Ühendriikides (inglise Estonian Archives in the U.S., Inc.) on USAs New Jersey osariigis Lakewoodis asuv arhiiv, kus säilitatakse väliseestlaste (sh Ameerika eestlaste) tegevuse käigus tekkinud dokumente. Arhiiv asutati 1969. http://eausa.balther.net/ (vaadatud 21.03.2017) Ameerika eestlaste kultuuripärandi hoidja Eesti Arhiiv Ühendriikides: lühiajalugu 1964-2004. a. Koostanud Evald Rink. Lakewood: Eesti Arhiiv Ühendriikides, 2004. 74 lk Arhiivi koduleht
Human

"Human", Gary Numani ja Michael R. Smithi album, 1995 "Human", Rod Stewarti album, 2001 "Human", Brandy album, 2008 "Human", Rag'n'Bone Mani album, 2017 "Human", The Human League'i laul, 1986 "Human", Skye Sweetnami laul, 2007 "Human", The Killersi laul, 2008 "Human", Christina Perri laul, 2013 "Human", Rag'n'Bone Mani laul, 2016 "Human", Ellie Gouldingi laul albumilt "Lights"
Agnes Levandi

Agnes Levandi (neiuna Adamson; sündinud 29. jaanuaril 1940 Tšeljabinskis, Vene NFSV-s) on Eesti suusataja, spordipedagoog, suusakohtunik ja füsioterapeut. Agnes Levandi lõpetas 1959. aastal Tartu 1. Keskkooli ja 1964. aastal Tartu Riikliku Ülikooli kehakultuuriteaduskonna. Sportima hakkas ta koolis Irene ja Hans Puki juhendamisel. Esimesi suusatreeninguid suunas Aino Paal. 1957. aastast alates treenis Agnes Levandi Herbert ja Erna Abeli õpilasena. Agnes Adamson (Levandi), Helle Tallo, Hain Kinks ja Aadu Pind olid neli Eesti koondise suusatajat-meistersportlast, kes valiti raja eessõitjaiks, kui toimus tolle aja kohta erakordne sündmus – Soome Vabariigi president Urho Kaleva Kekkonen käis 1964. aasta märtsis Eesti NSV-d külastades Käärikul suusatamas. Agnes Levandi (suusarahva seas Aki) meenutab: "Sõitsime sadakond meetrit eespool, liikusime Tornjärve suunas. Seisatasime mäe all. Äkki nägime, kuidas tagapool keegi kukkus diagonaalsel laskumisel lume tuisates. Presidendi taga sõitnud julgestaja oli nigelam suusataja, ta pillas kukkudes kaasas olnud relvagi lumme." Agnes Levandi abikaasa on Anti Levandi. Neil on kolm poega, Allar Levandi on tunnustatud kahevõistleja. 1956–1964 Eesti meistrivõistlustelt murdmaasuusatamises 11 kulda (8 teatesõidus), 3 hõbedat ja 6 pronksi (1 teatesõidus) Eesti meistrivõistlustelt mäesuusatamises 4 pronksi. 1958 meistersportlane 1963 aumeistersportlane ESBL. (vaadatud 22.03.2017) Suusaveeb. Teenekas (suusa)pedagoog Agnes Levandi: Mida kõike küll pole meenutada! (vaadatud 22.03.2017) http://dspace.ut.ee/handle/10062/29130?locale-attribute=en Malle Elvet. Kekkose visiit puudutas raudset riigimüüri. Lõunaleht, 13.03.2014 (vaadatud 22.03.2017) ERR arhiiv. Elu lugu: Agnes ja Anti Levandi. (vaadatud 22.03.2017) Biograafia ESBL-is Eesti suusakoondise liikmete suvetreening 1959 a
Human (Rag'n'Bone Mani album)

"Human" on Briti laulja ja laulukirjutaja Rag'n'Bone Mani debüütalbum. Album anti välja 2017. aasta veebruaris. Album jõudis kohe ka Briti albumimüügi edetabeli tippu, seda müüdi esimese nädalaga 117 000 eksemplari. "Human by Rag'n'Bone Man on iTunes". apple.com. Vaadatud 12. veebruar 2017. "Human (Deluxe) by Rag'n'Bone Man on Apple Music". apple.com. Vaadatud 12. veebruar 2017.
Sydney Jaani kogudus

Sydney Jaani kogudus on EELK kogudus, mis tegutseb Austraalias Sydneys. Kogudus asutati 1934. Kurt Gielov Friedrich Stockholm Meelis Rosma http://www.eestikirik.ee/jumala-sona-vaes/ (vaadatid 22.03.2017) Väino Jaaniste, Jumala sõna väes. E.E.L.K. Sydney Jaani kogudus aastatel 1934-2004, Eesti Kirik, 08.09.2004 http://www.eesti.ca/sydney-jaani-koguduses-kaheksa-leerilast/article23779 http://epl.delfi.ee/news/eesti/sydney-jaani-koguduse-opetaja-hoiab-tallel-eestlaste-lood?id=51293845
Sigrid Huik

Sigrid Huik (sünninimi Sigrid Vasar) sündinud 27. veebruaril 1964) on eesti tekstiilikunstnik. Sigrid Huik on õppinud Eesti NSV Riiklikus Kunstiinstituudis aastatel 1982–1984 ruumi- ja mööblikujunduse erialal ning lõpetanud 1988. aastal tekstiili erialal. 2004 "Peegeldused", Lühikese Jala Galerii, Tallinn 2006 "Maalitud kangad", Saaremaa Kunstistuudio, Kuressaare 2007 "Maalitud kangad", Art Café, Rakvere 2008 "Kevadkangad", rahvusooperi Estonia talveaed, koos Sirje Raudsepa ja Silja Lambiga 2008 "Rätikunäitus", Art Café, Rakvere, koos Ainikki Eiskopiga 2010 "Läinud talve vaibad", Rahvusooper Estonia talveaed 2011 "Lillesonaat", rahvusooperi Estonia talveaed, koos Merike Roodla ja Ainikki Eiskopiga 2014 "Kolmekordne", Hopneri Maja, Tallinn, koos Ainikki Eiskopi ja Sirje Raudsepaga Ta on Eesti Kunstnike Liidu liige aastast 1999 ning kuulub samast aastast ka Eesti Tekstiilikunstnike Liitu. Ta oli Eesti Tekstiilikunstnike Liidu juhataja aastatel 2014–2016 ja 2018–2020.[viide?] "Eesti tekstiilikunst 1915–2015". Koostajad ja toimetajad Sigrid Huik, Maasike Maasik, Aet Ollisaar, Tiina Puhkan jt. Eesti Tekstiilikunstnike Liit, 2015. ISBN 9789949385751 Tekstiilidisain 100 koduleht vaadatud 22.03.2017. Sigrid Huik, Maasike Maasik, Aet Ollisaar, Tiina Puhkan "Eesti tekstiilikunst 1915–2015“ Eesti Tekstiilikunstnike Liit, 2015. ISBN 9789949385751.
Astralis

Astralis ehk Team Astralis on elukutseline Counter-Strike: Global Offensive meeskond. Tiim asutati jaanuaris 2016 tiimi Team Question Mark liikmete poolt pärast seda, kui nad lahkusid Team SoloMidist. Nad on saanud investeeringut, mitu miljonit Taani krooni firma Sunstone Capital ja taani ettevõtja Tommy Ahlers poolt ja see sisaldab Astralis ApSi. See on mängijate omatud organisatsioon, kus iga mängija omab mingit protsenti organisatsioonist. Kui asutajaliige Rene 'cajunb' Borg läks üle Team Dignitasesse 19. mail 2016, meeskond teatas, et ta hoiaks väikese osa oma ettevõtte aktsiaid seal alles, kuid tal ei oleks enam aktiivset rolli äris. 19. oktoobril, 2016 see oli teada, teatati, et Astralis oli müünud mängija Finn 'Karrigan' Anderseni FaZe Clanile ja 24. oktoobril teatati, et Lukas 'gla1ve' Rossander liitus Astralisega. - Peter "dupreeh" Rasmussen Emil "Magisk" Reif Lukas "gla1ve" Rossander Andreas "Xyp9x" Højsleth Lukas "Bubzkji" Andersen Danny "Zonic" Sørensen (Treener) Finn "Karrigan" Andersen René "Cajunb" Borg Markus "Kjaerbye" Kjærbye Nicolai "dev1ce" Reedtz Bold denotes a CSGO Major 1. koht – IEM Katowice, 2017 1. koht – ELEAGUE Major 2017 3.–4. koht – MLG Major Championship: Columbus 5.–8. koht – ESL One Cologne 2016 5.–8. koht – ELEAGUE Season 1 2. koht – ELEAGUE Season 2 1. koht – ECS Season 2 Finals, 2016 "Astralis beat FaZe to win IEM Katowice". Originaali arhiivikoopia seisuga 9. märts 2017. Vaadatud 22. märtsil 2017. "Astralis win ELEAGUE Major 2017". Originaali arhiivikoopia seisuga 21. veebruar 2017. Vaadatud 22. märtsil 2017. "Virtus.pro win ELEAGUE Season 1". HLTV.org. "OpTic win ELEAGUE Season 2". HLTV.org. "Astralis win ECS Season 2 Finals". HLTV.org.
Ene Aigro

Ene Aigro (kuni 1981 Ene Laanes; sündinud 17. jaanuar 1960 Viljandis) on suusataja, treener ja spordipedagoog. Ene Aigro lõpetas 1978. aastal C. R. Jakobsoni nimelise Viljandi 1. Keskkooli ja 1982. aastal Tartu Riikliku Ülikooli kehakultuuriteaduskonna. Sportimist alustas ta 6. klassis treener Urve Bergmani õpilasena. Ene Aigro on ka murdmaa- ja laskesuusakohtunik. Ene Aigro õpilane on olnud Andrus Veerpalu. 1977–2000 Eesti meistrivõistlustel murdmaasuusatamises 3 kulda, 4 hõbedat ja 6 pronksi 1985–1993 maratonijooksus 3 kulda, 3 hõbedat ja 1 pronks 1989 20 km maanteejooksus kuld 1989–2002 triatlonis 1 kuld, 3 hõbedat ja 1 pronks 1994–2016 murdmaasuusatamises 5 korda veteranide maailmameister, 7 hõbedat ja 3 pronksi 1993 ja 1995 Tartu maratoni võitja naiste arvestuses 1979 meistersportlase aunimetus ESBL. Ene Aigro (vaadatud 22.03.2017) Biograafia ESBL-is
Lee Smolin

Lee Smolin (sündinud 6. juunil 1955 New Yorgis) on juudi päritolu Ameerika Ühendriikide ja Kanada füüsik ja teaduskirjanik. Ta töötab 2001. aastast Waterloos asuvas teaduskeskuses Perimeter Institute for Theoretical Physics vanemteadurina. Tema peamine uurimisvaldkond on kvantgravitatsioon. Tal on uurimusi ka kosmoloogia, kvantmehaanika aluste, astrofüüsika, teoreetilise bioloogia, teadusfilosoofia ja viimasel ajal[millal?] ka majanduse alal. Ta on kvantgravitatsioonis kahe uurimissuuna initsiaatoreid (silmuskvantgravitatsioon ja deformeerunud erirelatiivsusteooria). 2007. aastal pälvis ta teadusajakirja Electronic Journal of Theoretical Physicsi Majorana auhinna panuse eest ühtse väljateooria (kõige teooria) ja kvantgravitatsiooniteooria loomisel ja samal ajal tema kriitilise hoiaku eest selles valdkonnas. Ta on mitme populaarse teadusraamatu autor. Ta lõpetas 1975. aastal Hampshire College'i bakalaureusekraadiga. Sai Harvardi Ülikoolist 1978. aastal magistrikraadi ja 1979. aastal doktorikraadi teoreetilises füüsikas. Tema doktoritöö "Studies in quantum gravity" juhendajad olid Sidney Coleman ja Stanley Deser. Ta töötas aastatel 1979 ja 1981–1983 Princetonis Süvauuringute Instituudis, seejärel 1983–1984 Chicago Ülikooli Enrico Fermi instituudis järeldoktorina ja 1984–1988 Yale'i Ülikoolis abiprofessorina. Aastatel 1988–1993 töötas ta Syracuse'i Ülikoolis kaasprofessorina ja 1991. aastast professorina. 1993. aastal sai ta Pennsylvania Osariigi Ülikooli professoriks. Alates 2001. aastast elab ja töötab ta Kanadas. Ta on 2001. aastast Waterloo Ülikooli adjunktprofessor ja teaduskeskuse Perimeter Institute for Theoretical Physics vanemteadur. 2009. aastast on ta ühtlasi Toronto Ülikooli filosoofiaosakonnas kraadiõppurite õppejõud. 2007 – teadusajakirja Electronic Journal of Theoretical Physics Majorana auhind parima füüsiku kategoorias 2007 – valiti Ameerika Füüsikaseltsi fellow'ks 2009 – Ameerika Füüsikaõpetajate Assotsiatsiooni Klopstegi mälestusauhind 2010 – valiti Kanada Kuningliku Seltsi liikmeks 2014 – Buchalteri kosmoloogiaauhind 1997: The Life of the Cosmos. ISBN 0195126645 2001: Three Roads to Quantum Gravity. ISBN 0-465-07835-4 2006: The Trouble With Physics: The Rise of String Theory, the Fall of a Science, and What Comes Next. Houghton Mifflin. ISBN 978-0-618-55105-7 2013: Time Reborn: From the Crisis in Physics to the Future of the Universe. ISBN 978-0547511726 2014: The Singular Universe and the Reality of Time: A Proposal in Natural Philosophy (koos Roberto Mangabeira Ungeriga), Cambridge University Press, ISBN 978-1107074064 Lee Smolin. perimeterinstitute.ca Majorana Prize. majoranaprize.com Lee Smolin Curriculum Vitaeh. timereborn.com The Buchalter Cosmology Prize. buchaltercosmologyprize.org The Buchalter Cosmology Prize. 2014. buchaltercosmologyprize.org Lee Smolin. perimeterinstitute.ca *Lee Smolin. amazon.com Lee Smolin Public Lecture: Time Reborn. youtube.com Lee Smolin CV. leesmolin.com
Leonard Susskind

Leonard Susskind (sündinud 20. mail 1940 Bronxis New Yorgis) on juudi päritolu Ameerika Ühendriikide füüsikateoreetik ja teaduskirjanik. Ta on stringiteooria loojaid. Ta töötab 1979. aastast Stanfordi Ülikoolis teoreetilise füüsika professorina. Tema peamised uurimisvaldkonnad on stringiteooria, kvantväljateooria, statistiline kvantmehaanika ja kvantkosmoloogia. Ta esitas stringiteoorias maastikuprobleemi. 1998. aastal pälvis ta Ameerika Füüsikaseltsi Sakurai auhinna panuse eest stringimudelite loomisel, kalibratsiooniteooriasse ja kvantkromodünaamikasse. Ta on mitme populaarse teadusraamatu autor. Ta lõpetas 1962. aastal City College of New Yorki bakalaureusekraadiga füüsika erialal. 1965. aastal sai ta Cornelli Ülikoolist doktorikraadi füüsikas. Ta töötas aastatel 1966–1979 Iisraeli ülikoolides abiprofessori, kaasprofessori ja 1970. aastast professorina. Alates 1979. aastast töötab ta Stanfordi Ülikoolis teoreetilise füüsika professorina (2000. aastast Felix Blochi professor). Ta on juhtinud Stanfordi Ülikooli teoreetilise füüsika instituuti. 1994 – valiti Ameerika Kunstide ja Teaduste Akadeemia liikmeks 1998 – pälvis Ameerika Füüsikaseltsilt Sakurai auhinna 2000 – valiti USA Rahvusliku Teaduste Akadeemia liikmeks 2005 – Susskind, Leonard. The Cosmic Landscape: String Theory and the Illusion of Intelligent Design. ISBN 978-0316155793 2008 – Susskind, Leonard. The Black Hole War: My Battle with Stephen Hawking to Make the World Safe for Quantum Mechanics. ISBN 978-0316016407 2013 – Susskind, Leonard (koos George Hrabovskyga). The Theoretical Minimum: What You Need to Know to Start Doing Physics. ISBN 978-0141976228 2014 – Susskind, Leonard (koos Art Friedmaniga). Quantum Mechanics: The Theoretical Minimum. ISBN 978-0465062904 Leonard Susskind. alchetron.com Leonard Susskind. sitp.stanford.edu Father of String Theory Muses on the Megaverse: Leonard Susskind. nyas.org [1]. amacad.org Leonard Susskind. sitp.stanford.edu Leonard Susskindi blogi. Leonard Susskind - All Stanford physics lectures in order. youtube.com
Marcos Alonso

Marcos Alonso Mendoza (sündinud 28. detsembril 1990 Madridis) on Hispaania jalgpallur, kes mängib Inglismaa Premier League'i klubis Chelsea FC. Marcos Alonso alustas oma jalgpallikarjääri Madridi Realis, aga põhimeeskonnas sai La Ligas mängida vaid ühel korral, kui sekkus vahetusest mängu 90. minutil. 2010. aasta suvel sai Alonso klubi Bolton Wanderers mängijaks. Chelseas mängib ta alates 2016. aastast. Hooajal 2016–17 tuli ta klubiga Inglismaa meistriks. Järgmisel hooajal võitis ta klubiga Inglismaa karika ning ta valiti Premier League'i hooaja sümboolsesse koosseisu. Debüüdi Hispaania rahvuskoondises tegi Alonso 27. märtsil 2018 sõprusmängus Argentina vastu. See oli esimene kord Hispaania jalgpalliajaloos, kui ühe perekonna kolme põlvkonna mängijad on Hispaania rahvuskoondises mänginud. Alonso vanaisa Marcos Alonso Imaz mängis kaheksa hooaega Madridi Realis ning tema isa Marcos Alonso Peña Barcelonas ja Madridi Atléticos. Mõlemad esindasid Argentinat ka rahvusvahelisel tasandil. Chelsea Inglismaa meister (1): 2016–17 FA Cup (1): 2017–18 UEFA Euroopa Liiga: 2018–19 "From grandfather, to father to son: Chelsea's Marcos Alonso makes football history with Spain debut". London Evening Standard. 27.3.2018. Vaadatud 7.6.2018  Marcos Alonso – pildid, videod ja helifailid Wikimedia Commonsis
Giuseppe Tomasi di Lampedusa

Giuseppe Tomasi di Lampedusa (23. detsember 1896 Palermo – 23. juuli 1957 Rooma) oli itaalia kirjanik. Ta sündis aastal 1896 Palermos iidse Sitsiilia aadlisuguvõsa liikmena. Aastal 1915 astus ta Rooma ülikooli õigusteaduskonda. Septembris 1917 mobiliseeriti ta armeesse ja saadeti rindele, kuid juba oktoobris langes ta sõjavangi, ta üritas sõjavangist põgeneda, kuid ta tabati; teine, õnnestunud põgenemiskatse toimus aastal 1918. Tema peateost "Gepard" ('Il Gattopardo', eesti keeles 1967 ja 1999) on peetud üheks parimaks 20. sajandi itaalia romaaniks. Eesti keeles on ilmunud ka valik tema jutustusi (LR 3-4/2017).
Ööbiku tänav (Rakvere)

‹ Kaart ajutiselt peidetud (?) › Ööbiku tänav on tänav Rakveres. Tänav on 602 meetrit pikk ning asub Rakvere Linnuriigi linnaosas, mis on linna kagupoolseim. Edela-kirdesuunaline tänav on Linnuriigi põhjapoolseim ja piirneb põhjas Rakvere linnametsaga. Tänav saab alguse Vabaduse ja Lilleoru tänava ristmikust ning ristub Tedre tänavaga. Aadressil Ööbiku 25 asub Rakvere veepuhastusjaam. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017)
Human (Rag'n'Bone Mani laul)

"Human" on briti laulja ja laulukirjutaja Rag'n'Bone Mani esitatud ja loodud laul, mille kaasautoriks on Jamie Hartman. "Human" on saadaval allalaaditava muusikafailina, singlina ja muusikavideona. "Human" on ka Rag'n'Bone Mani esimesel stuudioalbumil "Human" (2017). 23. detsembril 2016 jõudis laul Briti singliedetabelis 2. kohale; Austria, Belgia, Kreeka, Saksamaa, Poola ja veel mõnes edetabelis aga esikohale. "Human"YouTube'i muusikavideo "Human" laulusõnad Rag'n'Bone Man ‎– "Human" Singer Rag'n'Bone Man wins BRITs Critics Choice Award, 8. detsember 2016 Selles artiklis on kasutatud ingliskeelset artiklit en:Human (Rag'n'Bone Man song) seisuga 31.01.2017.
Koit Pindmaa

Koit Pindmaa (sündinud 20. oktoobril 1957) on eesti ettevõtja. Ta kasvas üles Räpina lähedal Linte külas. Lõpetas Räpina keskkooli ja Tallinna Polütehnilise Instituudi peenmehaanika erialal. Kümme aastat töötas ta observatooriumis Tõraveres ning on seejärel tegelenud ettevõtlusega. AS-i Retent juhatajana sisustab ta eriotstarbelisi tööruume meditsiiniasutustes, laboratooriumides, koolides, teadusasutustes, tööstuses ja mujal. Varasest lapsepõlvest saadik on Koit Pindmaa koos isaga kirikus käinud. 18-aastaselt käis ta Räpina kirikus leeris. Aastal 2008 tuli ta üle Tartu Pauluse kogudusse. Aastast 2012 on ta Pauluse koguduse nõukogu liige ja 2017. aasta veebruarist juhatuse esimees. Koit Pindmaal on viis last: kaks poega ja kolm tütart. Ta on abielus Kaidi Pindmaaga, kes on samuti Pauluse koguduse liige.
Lühisabakänguru

Lühisabakänguru ehk kvokka (Setonix brachyurus) on kukruline, perekonna Setonix ainus liik. Lühisabakänguru oli üks esimestest Austraalia imetajatest, mida nägid eurooplased. Hollandi meremees Samuel Volckertzoon kirjutas "metsiku kassi" nägemisest Rottnesti saarel 1658. aastal. Aastal 1696 pidas Willem de Vlamingh loomi hiiglaslikes rottideks ja nimetas seetõttu saare "Rotte nest" ehk "Rotipesa" (hollandi keeles tähendab rattennest rotipesa). Kuigi lühisabakänguru on arvukas väikestel avameresaartel, on tema leviala väga piiratud ja seetõttu peetakse liiki ohustatuks. Mandril ohustavad lühisabakängurut sissetoodud liigid, näiteks rebased, kassid ja koerad. Lühisabakänguru vajab kaitseks tihedat alustaimestikku. Lageraie, põllumajanduse areng, märgalade puhastamine ja põletamine on vähendanud lühisabakänguru elupaiku ja seega vähendanud arvukust. Lisaks on lühisabakänguru pesakonnas tavaliselt ainult üks poeg. Kuigi need loomad paarituvad pidevalt, tavaliselt juba järgmisel päeval pärast seda, kui nende pesakond on sündinud, põhjustavad väike pesakonna suurus, piiratud leviala ja ohtlikud kiskjad nende kukkurloomade arvukuse vähenemist mandril. Lühisabakängurul ei ole suurt hirmu inimeste ees ja on üsna tavaline, et lühisabakängurud tulevad inimestele päris lähedale ja seda eriti Rottnesti saartel. Lühisabakängurud on ohustatud loomaliik ja neid ei tohi püüda ega häirida. Eriti taunitav on loomade toitmine inimtoiduga, sest loomad võivad kergesti haigestuda. Sellise rikkumise eest võivad Rottnesti saarte võimud määrata 300 dollarit trahvi. Maksimaalne karistus loomade julma kohtlemise eest on 50 000 dollarit trahvi ja viis aastat vanglakaristust. "Quokka". Australian Museum. Vaadatud 25.08.2016. Nocon, Wojtek. "Sentonix Brachyurus". Quokka. University of Michigan. Vaadatud 30.09.2013. Rottnest Island Regulations 1988 (WA), rr 40 & 73; sched. 4 "Quokka cruelty: French tourists fined after pleading guilty to burning animal on Rottnest Island – ABC News (Australian Broadcasting Corporation)". Abc.net.au. 17. aprill 2015. Vaadatud 25.08.2016. Rottnest Island Regulations 2007 (WA), r 40 Squires, Nick (12 January 2003).
Helga Alling

Helga Alling (sünninimi Helga Lemberg, 13. juuli 1925 Tõlliste mõis – 9. november 2001 Tallinn) oli eesti tekstiilikunstnik. Helga Alling õppis Helme kodumajandusinstituudis ning on lõpetanud Eesti NSV Riikliku Kunstiinstituudi 1953. aastal. Aastatel 1969–1972 õppis ta Villu Tootsi kirjakunstikoolis. Helga Alling kuulus Eesti Tekstiilikunstnike Liitu ja Eesti Kunstnike Liitu. Helga Allingu abikaasa oli klaasikunstnik Raimund Alling. Nende poeg on sisearhitekt Urmas Alling. 1969 II preemia Kaubanduspalati uute toodete võistlusel 1978 I preemia Kaubanduspalati olümpiateemaliste toodete võistlusel 1978 hõbemedal vabriku Tekstiil toodete kujundamise eest Moskva Rahvamajandussaavutuste Näitusel Sirp 16.11.2001 Sigrid Huik, Maasike Maasik, Aet Ollisaar, Tiina Puhkan "Eesti tekstiilikunst 1915–2015“ Eesti Tekstiilikunstnike Liit, 2015. ISBN 9789949385751